CELEX: 32007D0795
Language: fi
Date: 2007-12-04 00:00:00
Title: 2007/795/EY: Komission päätös, tehty 4 päivänä joulukuuta 2007 , elintarvikkeiden turvallisuutta, eläinten terveyttä ja hyvinvointia sekä kotieläinjalostusta koskeviin tutkimuksiin, vaikutustenarviointeihin ja muihin arviointeihin vuonna 2007 myönnettävästä yhteisön rahoitusosuudesta

7.12.2007   
            
            
               FI
            
            
               Euroopan unionin virallinen lehti
            
            
               L 322/34
            
         
      KOMISSION PÄÄTÖS,
   tehty 4 päivänä joulukuuta 2007,
   elintarvikkeiden turvallisuutta, eläinten terveyttä ja hyvinvointia sekä kotieläinjalostusta koskeviin tutkimuksiin, vaikutustenarviointeihin ja muihin arviointeihin vuonna 2007 myönnettävästä yhteisön rahoitusosuudesta
   (2007/795/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 20 artiklan,
   sekä katsoo seuraavaa:
   
               (1)
            
            
               Päätöksen 90/424/ETY mukaisesti yhteisö voi toteuttaa tai auttaa jäsenvaltioita tai kansainvälisiä organisaatioita toteuttamaan yhteisön eläinlääkintäalan lainsäädännön ja koulutuksen kehittämiseen tarvittavia teknisiä ja tieteellisiä toimia.
            
         
               (2)
            
            
               Menoja aiheuttavia ohjelmia koskevat tutkimukset, vaikutustenarvioinnit sekä järjestelmälliset ja oikea-aikaiset arvioinnit elintarvikkeiden turvallisuuden, eläinten terveyden ja hyvinvoinnin sekä kotieläinjalostuksen alalla ovat olennaisen tärkeitä tällaisten toimenpiteiden toteuttamiseksi, ja niillä tuetaan myös eläinten suojelua ja hyvinvointia koskevassa yhteisön toimintaohjelmassa (2006–2010) kartoitettuja toimia.
            
         
               (3)
            
            
               Kaikkiin yksittäisiin toimiin liittyy arviointia koskevan puitesopimuksen alainen erillissopimus; puitesopimuksesta järjestettiin tarjouskilpailu vuonna 2004. Erillissopimukset allekirjoittavat komissio ja valittu sopimuspuoli siten kuin puitesopimuksessa määritellään.
            
         
               (4)
            
            
               Elintarvikkeiden turvallisuutta, eläinten terveyttä ja hyvinvointia sekä kotieläinjalostusta koskevien tutkimusten, vaikutustenarviointien ja muiden arviointien on tarkoitus olla osa yhteisön eläinlääkintäalan lainsäädännön ja koulutuksen kehittämistä, ja niillä tuetaan myös eläinten suojelua ja hyvinvointia koskevassa yhteisön toimintaohjelmassa (2006–2010) kartoitettuja toimia.
            
         
               (5)
            
            
               Sen vuoksi on asianmukaista, että yhteisö rahoittaa vuonna 2007 elintarvikkeiden turvallisuutta, eläinten terveyttä ja hyvinvointia sekä kotieläinjalostusta koskevia tutkimuksia, vaikutustenarviointeja ja muita arviointeja. Näihin toimiin myönnettävä enimmäismäärä olisi määriteltävä.
            
         
               (6)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON PÄÄTTÄNYT SEURAAVAA:
   Ainoa artikla
   Hyväksytään liitteessä mainitut toimet, joille myönnetään rahoitusta Euroopan yhteisöjen vuoden 2007 talousarvion kohdasta 17 04 02 01 enintään 700 000 euroa.
   
      Tehty Brysselissä 4 päivänä joulukuuta 2007.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 224, 18.8.1990, s. 19. Päätös sellaisena kuin se on viimeksi muutettuna asetuksella (EY) N:o 1791/2006 (EUVL L 363, 20.12.2006, s. 1).
   
      LIITE
      Aihealue: Elintarvikkeiden turvallisuus, eläinten terveys ja hyvinvointi sekä kotieläinjalostus.
      Oikeusperusta: Tietyistä eläinlääkintäalan kustannuksista 26 päivänä kesäkuuta 1990 tehty neuvoston päätös 90/424/ETY.
      Toiminnan tavoitteet: Eläinten suojelua ja hyvinvointia koskevassa yhteisön toimintasuunnitelmassa vuosiksi 2006–2010 (1) kartoitettiin useita toiminta-aloja, erityisesti eläinten suojelun ja hyvinvoinnin nykyisten vähimmäisvaatimusten ajan tasalle saattaminen sekä eläinten hyvinvointia koskevien standardoitujen indikaattorien käyttöönotto. Eläinten kuljetusten alalla asiantuntijoiden neuvot viittaavat siihen, että tarvitaan uusia sääntöjä kuljetusajoista ja lastaustiheyksistä. Komission jäsen Markos Kyprianou ilmoitti sen vuoksi useaan otteeseen lokakuussa 2007 kokoontuneen maatalousneuvoston kokouksessa, että komissio tarkastelee kysymystä ja pohtii, ehdottaako se neuvoston asetuksen (EY) N:o 1/2005 (2) muuttamista vuonna 2009.
      Eläinten hyvinvointia koskevan merkinnän osalta toimintasuunnitelmassa kehotetaan komissiota toimittamaan neuvostolle ja Euroopan parlamentille raportit mahdollisuudesta ottaa käyttöön kananlihaa ja kananlihatuotteita koskeva pakollinen merkintäjärjestelmä, joka perustuu eläinten hyvinvointia koskevien vaatimusten noudattamiseen, sekä mitattavissa olevien indikaattorien käytön lisäämisestä eläinten hyvinvointia koskevassa yhteisön lainsäädännössä. Neuvosto pyysi lisäksi komissiota toukokuussa 2007 (3) toimittamaan neuvostolle raportin eläinten hyvinvointia koskevasta merkinnästä, jotta asiasta voitaisiin käydä perusteellinen keskustelu. Näistä syistä on tarpeen teettää laajempi tutkimus eläinten hyvinvointia koskevan merkinnän vaikutuksista sekä eläinten hyvinvointia käsittelevästä viitekeskuksesta, joka voisi toimia Euroopan koordinointielimenä eri aloitteissa, jotka liittyvät eläinten hyvinvointiin (hyvinvointi-indikaattoreiden standardointi/sertifiointi, auditointijärjestelmät, sertifioituihin merkkeihin liittyvät tietokannat).
      Tehtävät: Erilaiset tutkimukset ja muut palvelut komission ehdotusten laatimisen ja valmistelun tueksi.
      Vuodeksi 2007 on suunniteltu tutkimuksia ja muita palveluita, jotka tukevat eläinten suojelua ja hyvinvointia koskevan yhteisön toimintasuunnitelman (2006–2010) täytäntöönpanoa ja erityisesti eläinkuljetuksiin ja teurastuksiin liittyvien vaikutustenarviointien laatimista sekä neuvoston pyytämän raportin laatimista eläinten hyvinvointia koskevasta merkinnästä.
      Määrärahat vuodeksi 2007: 17 04 02 01 – Muut eläinlääkintäalan toimet sekä eläinten hyvinvointiin ja kansanterveyteen liittyvät toimet: 700 000 euroa.
      Suunniteltujen yksittäisten toimien lukumäärä: Noin neljä.
      Kaikkiin toimiin sovelletaan julkisia hankintoja koskevia yleisiä sääntöjä ja ne toteutetaan erillissopimuksin puitesopimuksen osana. Erillissopimukset allekirjoitetaan vuoden 2007 viimeisellä neljänneksellä.
      
         (1)  Komission tiedonanto Euroopan parlamentille ja neuvostolle eläinten suojelua ja hyvinvointia koskevasta yhteisön toimintasuunnitelmasta vuosiksi 2006–2010, KOM(2006) 13 lopullinen.
      
         (2)  EUVL L 3, 5.1.2005, s. 1.
      
         (3)  Eläinten hyvinvoinnin parantamista merkintöjen avulla käsitellyt konferenssi, neuvoston päätelmät http://register.consilium.europa.eu/pdf/fi/07/st08/st08426.fi07.pdf